30.12.2022
ET
Euroopa Liidu Teataja
C 498/47
25. kutsub seetõttu Euroopa Komisjoni üles koostama uue pikaajalise Euroopa strateegia aastani 2030, mis ühendaks rohe- ja digipöörde nõuded, tugevdades samal ajal ELi majanduslikku, sotsiaalset ja territoriaalset ühtekuuluvust; rõhutab, et see strateegia peaks hõlmama kõik ELi poliitikameetmed ja fondid, mis toetavad investeeringuid, kooskõlas ühtekuuluvusaruandes märgitud ühtekuuluvuse mittekahjustamise põhimõttega;
26. peab kahetsusväärseks kooskõlastamismehhanismi ja seoste puudumist taaste- ja vastupidavusrahastu ja ühtekuuluvuspoliitika vahel ning kattumise ohtu või väljatõrjumist tõelise mehhanismi puudumisel, millega kontrollitakse taaste- ja vastupidavusrahastust saadava rahastamise täiendavust;
27. rõhutab vajadust seada Euroopa investeerimispoliitika võrdsetele alustele, et vältida Euroopa eri poliitikameetmete konkureerimist kohapeal, kuna riigiabi eeskirjad moodustavad praegu takistuse ühtekuuluvuspoliitika rakendamisele võrreldes teiste poliitikavaldkondadega;
28. kutsub sellega seoses Euroopa Komisjoni üles põhjalikult kaaluma Euroopa riigiabi õigusraamistiku muutmist, et Euroopa eri programmidest ja fondidest toetatavate projektide suhtes kohaldataks samu eeskirju;
Ühtekuuluvuspoliitika parem integreerimine Euroopa poolaastasse 29. märgib, et ühtekuuluvusaruandes ei viidata seosele ühtekuuluvuspoliitika ja ELi majanduse juhtimise raamistiku vahel, vaatamata Euroopa poolaasta suuremale rollile ühtekuuluvuspoliitika elluviimisel programmitöö perioodil 2021– 2027;
30. väljendab heameelt piirkondlikke erinevusi käsitleva uue osa lisamise üle 2022. aasta mais avaldatud Euroopa poolaasta kevadpaketi riigipõhistesse aruannetesse, eeldusel et lisamise eesmärk on üksnes tugevdada territoriaalset ühtekuuluvust Euroopas, mitte kehtestada ühtekuuluvuspoliitika pikaajalistest eesmärkidest täielikult lahutatud struktuu­ rireforme;
31. kutsub komisjoni üles jätkama jõupingutusi, et pöörata asjaomastes riigiaruannetes ja riigipõhistes soovitustes rohkem tähelepanu Euroopa territooriume ja piirkondi mõjutavatele ohtudele territoriaalse ühtekuuluvuse osas;
32. nõuab põhjalikumat arutelu, mille eesmärk on reformida praegust majanduspoliitika koordineerimise raamistikku, et Euroopa poolaasta eri etapid hõlmaksid ühtekuuluvuse mittekahjustamise põhimõtte ning neis kaasataks paremini kohalikke ja piirkondlikke omavalitsusi;
33. tõdeb kaheksanda ühtekuuluvusaruande põhjal, et avaliku sektori investeeringute puudujääk Euroopa Liidus on varjatud võlg; kordab seetõttu oma varasemat, korduvalt esitatud üleskutset kehtestada kaasrahastamise kuldreegel, st mitte arvestada liikmesriikide ning kohalike ja piirkondlike omavalitsuste avaliku sektori kulutusi struktuuri- ja investeerimis­ fondide kaasrahastamisel kooskõlas ELi vastavate kaasrahastamise piirmääradega riiklike või sarnaste struktuuriliste kulutuste hulka, mis on määratletud stabiilsuse ja kasvu paktis; rõhutab, et avaliku sektori investeeringud näiteks rohe-, digija sotsiaalsesse üleminekusse ning Euroopa konkurentsivõime säilitamisse, on tulevaste põlvkondade jaoks olulised, mistõttu tuleks nendega asjakohaselt tegeleda muu hulgas ELi raamatupidamiseeskirja muutmise teel;
34. kordab oma varasemates arvamustes (1) esitatud üleskutset koostada käitumisjuhend kohalike ja piirkondlike omavalitsuste panuse jaoks Euroopa poolaastasse.
Käitumisjuhend on vajalik, et muuta kohalike ja piirkondlike omavalitsuste kaasamise kaudu Euroopa poolaasta läbipaistvamaks, kaasavamaks ja demokraatlikumaks, kuid ka tõhusamaks.
See suurendab isevastutust kohalikul ja piirkondlikul tasandil, parandades seega soovitud majandusreformide elluviimist liikmesriikides;
(1)
Euroopa Regioonide Komitee arvamus teemal „Euroopa COVID-19 pandeemia järgne taastekava: taaste ja vastupidavuse rahastamisvahend ning tehnilise toe rahastamisvahend“ (ELT C 440, 18.12.2020, lk 160).
Euroopa Regioonide Komitee arvamus teemal „Euroopa poolaasta ja ühtekuuluvuspoliitika: struktuurireformide kooskõlastamine pikaajaliste investeeringutega“ (ELT C 275, 14.8.2019, lk 1).
Euroopa Regioonide Komitee arvamus teemal „Euroopa poolaasta juhtimise parandamine: käitumisjuhend kohalike ja piirkondlike omavalitsuste kaasamiseks“ (ELT C 306, 15.9.2017, lk 24).